A biztosítások egyrészt kárpótolhatnak azokért az anyagi
károkért, amit egy-egy szerencsétlenség okoz. Ilyenek lehetnek az autód vagy a
lakásod javítási költségei, illetve az egészségügyi kiadások. Másrészt a biztosítások
pótolhatják egy baleset vagy betegség miatt kiesett bevételedet. Ne felejtsd el,
hogy egy hosszabb lábadozási időszak azt jelenti, hogy nem tudod ellátni a
munkahelyi feladataidat és táppénzre kerülsz. Ilyenkor jellemzően a szokásos
bevételednek csak az 50-60 százalékát kapod meg. Összességében a biztosítások
lehetőséget kínálnak arra, hogy a bizonytalan és váratlan helyzetekben is
megőrizd a pénzügyi stabilitásodat.